AIŠKINAMASIS RAŠTAS

Dėl savivaldybės turto perdavimo pagal patikėjimo sutartį viešajai įstaigai Molėtų r. pirminės sveikatos priežiūros centrui

1. **Parengto tarybos sprendimo projekto tikslai ir uždaviniai**

Molėtų rajono savivaldybės administracija (toliau – Administracija) vykdomo projekto Nr. 08.1.3-CPVA-R-609-91-0004  „Molėtų r. pirminės sveikatos priežiūros centro veiklos efektyvumo didinimas“ metu nupirko ilgalaikio materialiojo turto už 38684,40 Eur. Turtas skirtas savivaldybės funkcijoms - pirminei asmens ir visuomenės sveikatos priežiūrai - vykdyti. Šios funkcijos vykdymas perduotas viešajai įstaigai Molėtų r. pirminiam sveikatos priežiūros centrui (toliau – Molėtų PSPC). Tuo tikslu Administracija paruošė Molėtų rajono savivaldybės tarybai sprendimo projektą.

Parengto sprendimo projekto tikslas – perduoti Molėtų PSPC pagal patikėjimo sutartį savarankiškųjų savivaldybės funkcijų įgyvendinimui Savivaldybei nuosavybės teise priklausantį ir šiuo metu Molėtų rajono savivaldybės administracijos patikėjimo teise valdomą ilgalaikį materialųjį turtą.

1. **Šiuo metu esantis teisinis reglamentavimas**

Lietuvos Respublikos vietos savivaldos įstatymo 6 straipsnio 3, 17 punktai, 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 8 straipsnio 1 dalies 1 punktas, 12 straipsnio 1, 3, 4 dalys;

Lietuvos Respublikos sveikatos priežiūros įstaigų įstatymo 36 straipsnio 3, 4 dalys.

1. **Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės - Savivaldybei nuosavybės teise priklausantis ilgalaikis materialus turtas bus perduotas viešajai įstaigai pagal patikėjimo sutartį. Šiuo teisės aktu bus reglamentuoti turto valdymas ir apskaita. Neigiamų pasekmių nenumatoma.

1. **Priemonės sprendimui įgyvendinti**

Priimto sprendimo vykdymas.

1. **Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšų poreikio nėra.

1. **Vykdytojai, įvykdymo terminai**

Molėtų rajono savivaldybės administracija.